บาทเปิด 32.95/98 บาทต่อดอลลาร์ รอผลประชุมเฟด
เงินบาทเปิดตลาด 32.95/98 บาทต่อดอลลาร์ แนวโน้ม sideway ในกรอบ 32.90-33.05 บาทต่อดอลลาร์ นักลงทุนรอผลประชุมเฟด
25 ม.ค. 2565

เมื่อวันที่ 25 ม.ค. 65 นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.95/98 บาท/ดอลลาร์ แข็งค่าจากเย็นวานที่ปิดตลาดที่ระดับ 33.00 บาท/ดอลลาร์วันนี้คาดว่าเงินบาทจะ sideway เนื่องจากตลาดยังรอผลการประชุมคณะกรรมการกำหนดนโยบายการเงิน ของธนาคารกลางสหรัฐ (FOMC) เพื่อรอดูการปรับขึ้นอัตราดอกเบี้ยนโยบาย ขณะที่ปัจจัยในประเทศยังไม่มีอะไรใหม่"วันนี้บาทน่าจะ sideway ตลาดรอฟังผลประชุมเฟดเรื่องดอกเบี้ย" นักบริหารเงิน ระบุนักบริหารเงิน คาดว่า เงินบาทวันนี้จะเคลื่อนไหวในกรอบ 32.90 - 33.05 บาท/ดอลลาร์